Publication: Magyar Közlöny
Issue: MK-1998-52 (Year: 1998, Number: 52)
Era: 1990-2004
Section: sem az Alkotmány, sem a választási törvény, sem az országgyűlési képviselők jogállásáról szóló 1990. évi LV. törvény, sem pedig az országgyűlési képviselők tiszteletdíjáról,
Paragraph Index: 486

(1) bekezdése megmaradt szövege szerint pedig „[a] képviselő csak egy képviselőcsoportnak lehet tagja”. A visszaható hatályú megsemmisítés következtében az Országgyűlés alakuló ülésén az összes parlamenti képviselettel rendelkező párt képviselőcsoportja megalakulhat anélkül, hogy ehhez előzőleg a Házszabályt módosítani kellene. Erre az Alkotmánybíróság határozatát megelőzően a hatályos Házszabály szerint az indítványozó kivételével mindegyik parlamentben képviselt párt jogosult volt; az alakuló ülés előkészítése is ennek megfelelően, továbbá az Alkotmánybíróságon folyamatban lévő ügyre is tekintettel folyt. Az Alkotmánybíróság a 15. § (1) bekezdés visszaható hatályú megsemmisítésével az új Országgyűlés munkájának megindulását kívánta segíteni. Az Alkotmánybíróság rámutat arra, hogy a Házszabály vizsgált 15. §-a nem önmagában, a frakció létrehozásához előírt 15 fős létszám miatt bizonyult alkotmányellenesnek, hanem azért, mert a Házszabály nem volt tekintettel a választási törvény alapján listás mandátumok szerzésére jogosulttá vált, a választók által kifejezetten pártként támogatott pártok sajátos jogállására és egyenlőségére. A fent — s különösen a 7. pontban — kifejtettek alapján az Országgyűlés a Házszabályban többféleképpen is szabályozhatja a képviselőcsoport létrehozásához szükséges létszámot: úgy is, hogy a legkisebb, listán bejutott párt mandátumainak számát alapul véve egységesen határozza meg a küszöböt, és úgy is, hogy a parlamenti működés követelményeiből kiindulva általános szabályként számszerűen, vagy az összes képviselő létszámának százalékával meghatározott létszámot ír elő, s az ezt el nem érő, listán mandátumot szerzett párt frakcióalakítási jogát külön szabállyal biztosítja. Az Alkotmánybíróság határozata nem tartalmaz határidőt a Házszabály kiegészítésére. Amíg azonban a frakcióalapításhoz szükséges létszámot az Országgyűlés nem határozza meg, az Alkotmánybíróságnak ez a határozata a listán mandátumot szerzett pártok képviselőcsoport-alakítási jogát közvetlenül megalapozza, s az ennek alapján az Országgyűlés alakuló ülésén meghatározható létszám — egyéb rendelkezés híján, a pártok egyenlősége alapján — az ugyanahhoz a párthoz tartozó képviselők frakcióalakítására általában is irányadó. Dr. Sólyom László s. k., az Alkotmánybíróság elnöke, előadó alkotmánybíró Dr. Ádám Antal s. k., Dr. Bagi István s. k., alkotmánybíró alkotmánybíró Dr. Erdei Árpád s. k., Dr. Holló András s. k., alkotmánybíró alkotmánybíró Dr. Kilényi Géza s. k., Dr. Kiss László s. k., alkotmánybíró alkotmánybíró Dr. Lábady Tamás s. k., Dr. Németh János s. k., alkotmánybíró alkotmánybíró Dr. Tersztyánszky Ödön s. k., alkotmánybíró Alkotmánybírósági ügyszám: 499/B/1998/2. 1998/52. szám Az Alkotmánybíróság 28/1998. (VI. 16.) AB végzése Az Alkotmánybíróság az Országos Választási Bizottságnak országos népszavazással kapcsolatos aláírásgyűjtő ív, illetőleg konkrét kérdés hitelesítése tárgyában hozott határozata ellen benyújtott kifogások alapján — dr. Kiss László alkotmánybíró és dr. Ádám Antal alkotmánybíró különvéleményével — meghozta a következő végzést: Az Alkotmánybíróság az Országos Választási Bizottság

Source: https://magyarkozlony.hu/hivatalos-lapok/e6cf5b7d22bd27a808235ceb62cb364d9f948506/dokumentumok/01212c31a173141ef600731a6dea5f30370858bc/letoltes